Qazaqstan
"Qoazaqstan" milliy telekanali (qozoqcha: «Qazaqstan» Ұлттық телеарнасы) — Qozogʻiston Respublika teleradiokorporatsiyasi AK tarkibiga kiradi. 1958-yilda tashkil etilgan. Oʻsha yilning 8-martida Olmaota studiyasidan birinchi eshittirish, dekabr oyida esa har kuni 5 soatlik eshittirish boshlandi. 1959-yilning apreliga qadar Qozogʻiston televideniyesida 333 ta dastur, 497 ta film va kinojurnallar tayyorlandi. Oʻtgan asrning 70-80-yillarida Qozogʻiston televideniyesi rangli koʻrsatuvlar koʻrsata boshladi. Efir davomiyligi 7 soat, xodimlar soni 412 nafarga yetdi. 11 tahririyat, 4 ijodiy birlashma mavjud edi. 1994-yil 4-aprelda Qozogʻiston Respublikasi Prezidentining Farmoni bilan „Qozogʻiston teleradiokompaniyasi“ Respublika korporatsiyasi tashkil etildi. 2002-yilda „Qozogʻiston“ Milliy telekanali deb oʻzgartirildi. Kanalning 14 ta hududiy filiali mavjud. Uning eshittirishlari 2003-yilda Qirgʻiziston, Oʻzbekiston, Rossiyaning Qozogʻiston bilan chegaradosh 12 viloyati va Xitoyning Shinjon-Uygʻur avtonom viloyatida boshlangan.